อุทยานประวัติศาสตร์อยุธยา เพิ่มสีสันแบบผสมผสานไลฟ์สไตล์กับความเป็นมรดกโลกอย่างลงตัว เพื่อให้บริการนักท่องเที่ยว
อุทยานประวัติศาสตร์อยุธยา เพิ่มสีสันแบบผสมผสานไลฟ์สไตล์กับความเป็นมรดกโลกอย่างลงตัว เพื่อให้บริการนักท่องเที่ยวนางสาวสุกัญญา  เบาเนิด ผู้อำนวยการอุทยานประวัติศาสตร์พระนครศรีอยุธยา  เปิดเผยว่า  ขณะนี้เมืองมรดกโลก โบราณสถานและวัดต่างๆ  ในจังหวัดพระนครศรีอยุธยา เริ่มประดับไฟส่องสว่างในยามค่ำคืนแล้ว จะแล้วเสร็จสมบูรณ์ปลายปีนี้หลังจากมีการปรับภูมิทัศน์มาอย่างต่อเนื่อง  เชื่อว่าจะสามารถดึงดูดนักท่องเที่ยวให้เข้ามาท่องเที่ยวและพักค้างคืนในจังหวัดพระนครศรีอยุธยาเพิ่มมากขึ้น ล่าสุด ทางอุทยานประวัติศาสตร์ฯ ได้เพิ่มความสะดวกสบายให้กับนักท่องเที่ยวด้วยการบริหารจัดการร้านค้าภายในพื้นที่อุทยานประวัติศาสตร์ฯ ซึ่งเป็นส่วนหนึ่งในการเพิ่มศักยภาพการท่องเที่ยวและการบริการ  และเป็นไปตามบริบทของพื้นที่ ประกอบด้วยเรื่องราวทางประวัติศาสตร์  จึงกำหนดเปิดบริการ  "ร้านโสน ณ อยุธยา"  บริเวณโบราณสถานวัดมหาธาตุ  ตั้งอยู่ริมหนองโสน (บึงพระราม)  ตั้งแต่วันที่ 28 สิงหาคมนี้เป็นต้นไป  เวลา 09.00 น.-18.00 น.  โดยเป็นการผสมผสานไลฟ์สไตล์ความทันสมัย  การบริการและความเป็นโบราณสถานได้อย่างลงตัว